Laura Sippola

Laura Sippola (s. 14. syyskuuta 1974 Lapua) on suomalainen pianisti ja laulaja-lauluntekijä.

Elämänvaiheet  
Sippola lauloi ennen kuin oppi puhumaan ja aloitti pianonsoiton 3-vuotiaana. Hänellä on absoluuttinen sävelkorva. Opinnot pianonsoitossa hän aloitti 8-vuotiaana Lapuan musiikkiopistossa. Vuotta myöhemmin hän esitti Finlandia-talon televisioidussa konsertissa säveltämänsä kappaleen sisarensa, teatteriohjaajana nykyisin toimivan Miira Sippolan, kanssa. Opinnot jatkuivat myöhemmin Oulun konservatoriossa. Madetojan musiikkilukion vuosina ja tultuaan Sibelius-Akatemiaan Sippola sävelsi ja sanoitti yhtyeelleen Violintu. Hän valmistui musiikin maisteriksi Sibelius-Akatemiasta 2003. Sitä ennen hän opiskeli myös Bolognan G.B. Martini -konservatoriossa. Syksyllä 2017 Sippola valmistui Suomen ensimmäiseksi lauluntekijätohtoriksi Taideyliopiston Sibelius-Akatemiasta. 

Hänen isosetänsä oli basisti, säveltäjä ja musiikkitoimittaja Heikki Annala.

Ura  
Laura Sippola työskentelee esiintyvänä ja levyttävänä laulaja-lauluntekijänä. Sippola opettaa lauluntekemistä Taideyliopistossa ja Kriittisessä Korkeakoulussa. Sippolan &Tuki -yhtyeessä soittavat Tuure Koski, Peter Engberg, Kepa Kettunen sekä usein myös Joonatan Rautio.   

Sippolan esikoisalbumi Sahara ilmestyi syksyllä 2004. 

Helmikuussa 2008 julkaistun neljän kappaleen Mieli-EP:n myötä hän alkoi levyttää Texicalli Recordsin Jupiter-levymerkille. Mieli sekä hänen järjestyksessään toinen pitkäsoittonsa Toinen lunastivat debyyttilevy Saharan nostattamat odotukset ja saivat kriitikot rinnastamaan hänet muun muassa Dave Lindholmiin ja Joni Mitchelliin. Toinen sijoittui ilmestyessään Rumban albumilistan sijalle yhdeksän. 

Seuraavana vuonna ilmestyi uudenlaiseen suuntaan lähtenyt albumi Stadion. Se oli Radio Helsingin viikon 20 aamulevy. Albumilta julkaistu single Kesäyö oli Radio Suomen soittolistalla toistakymmentä viikkoa.  Myöhemmin vuonna 2018 Kesäyön nuotti julkaistiin 24. Suuressa Toivelaulukirjassa. 

Neljännellä albumillaan Trenkipoika Sippola teki versioi Siionin virsiä ja hartaita rekilauluja. Levy sisältää myös kaksi Sippolan omaa sävellystä: ”Kaunis mieli” ja ”Totuuden Henki”. 

Viidennellä levyllään Like Lullaby Sippola vaihtoi laulukielen englantiin. 

Kuudes albumi Intermezzo oli paluu suomenkieliseen lauluntekijämusiikkiin. 

Sippolan säveltämää ja sanoittamaa musiikkia on julkaistu myös Nuoren seurakunnan veisukirjassa (41) sekä virsikirjan lisävihkossa (929).  
 
Sippola emännöi vuosina 2006–2007 Laulutupa-klubia Laura Sippola &Tuki -yhtyeen keulahahmona. 2006–2008 Sippola myös kokosi lauluntekijämusiikin konserttisarjoja Ateneum-saliin. 
Sippola oli Lapuan Spelit -festivaalin 2010 taiteellinen johtaja. Hän toimi Yle TV2 Obladii-musiikkiohjelman vakituisena kapteenina. 

Keväällä 2012 kantaesitettiin Sippolan säveltämä ja sanoittama kabaree Nolot vanhemmat.

Vuonna 2015 Sippolan kappale sai kolmannen sijan Uudet laulut -kilpailussa. Vuonna 2005 hän voitti Saimaan Sävel -sävellyskilpailun sekä 1990 ja 1993 tämmäyksen suomenmestaruuden Speleissä. 

Sippola esiintyy Ipanapa 2 -lastenlevyllä sekä tulkitsee Syvissä vesissä -kokoelmalla Kauko Röyhkän kappaleen "Sinä olet tähti". Hän on säveltänyt ja sanoittanut musiikkia lauluyhtye Rajattomalle ja Club for Fivelle, Laura Malmivaaralle, Jonna Järnefeltille sekä Johanna Kurkelalle. Hän on myös soittanut pianoa Maritta Kuulan, Tuure Kilpeläisen, Sami Kukan ja John McGregorin kokoonpanoissa.

Sippola on levyttänyt taiteilijanimellä AURAL kaksi singleä: Vuonna 2019 ilmestyi Nocturne, joka on Perttu Hietasen ja Taisto Wesslinin sävellys Eino Leinon runoon. Vuonna 2021 julkaistiin single Tuuli, joka syntyi somepostauksen pohjalta. Kappale koostuu spoken word säkeistöistä ja kertokeestä, joka versioi Rachmaninovin Vokaliisia Op. 34 No. 14.

Sippola toimi kauden 2021–2022 Stadin Juhlaorkesterin kapellimestarina.

Diskografia

Sooloalbumit 
 Sahara (2004 Texicalli Records, manus)
 Toinen (2009 Texicalli Records) (Helsingin Sanomat listasi albumin yhdeksi vuoden kiitetyimmistä levyistä.) 
 Stadion (2010 Texicalli Records) 
 Trenkipoika (2011 Texicalli Records)
 Like Lullaby (2013 Ranka Kustannus) 
 Intermezzo (2018 Turenki Records)

EP:t 
 Mieli (2008 Jupiter, EP)

Singlet 
 Mä tiedän (2009 Texicalli Records)
 Rakkautta vain single-edit (2009 Texicalli Records) 
 Kesäyö (2010 Texicalli Records) (Radio Suomen listan debyyttisija #2, 2010) 
 Menemästä kiellettiin (2010 Texicalli Records) (Radio Suomen listan debyyttisija #3, 2010) 
 Kaunis mieli single-edit (2011 Texicalli Records)  
 Baby Was a Loner (2013 Ranka Kustannus)  
 Meidän tie on tämä (2017 Turenki Records)  
 Intermezzo (2017 Turenki Records)  
 <3<3 (2017 Turenki Records)  
 Kätees sun (2018 Turenki Records) 
 Hatsit (2018 Turenki Records)

AURAL-nimellä julkaistut singlet 
 Nocturne (säv. Perttu Hietanen & Taisto Wesslin, san. Eino Leino), (2019 Turenki Records) 
 Tuuli (2021 Texicalli Digital)

Musiikkivideot 
 Kesäyö (2010 Inbreed Film)  
 Baby Was a Loner (2013 Luomustudio)  
 Good Girl (2014 Pauliina Punkki)  
 Special Like You (2014 Pauliina Punkki)  
 Onnellinen (2018 Tuomo Nyyssönen) 
 Lähiöstrippi (2019 Tuomo Nyyssönen)

Muu levytuotanto 
  Rajaton, Nova (2000 MusicMakers), säveltäjänä  
  Rajaton, Boundless (2001 Plastinka Records), säveltäjänä  
  Levanto & Levanto, Taivaalliset tarinat – Sika myyttien maailmassa (2002 Texicalli), laulajana 
  Laura Malmivaara, Myytävänä elämä (2005 Elements Music), säveltäjänä ja sanoittajana
  Revolution Rock – Joe Strummer Memorial Night (2006 LampLite), laulajana 
  Club For Five, Uni (2006 Universal Music), säveltäjänä ja sanoittajana 
  Johanna Kurkela, Marmoritaivas (2007 Warner), säveltäjänä, sanoittajana ja sovittajana
  500 kg lihaa, Nuori mies (2007 Plastic Passion), pianistina
  Jonna Järnefelt, Ensimmäinen suudelma (2007 Texicalli Records), säveltäjänä 
  Ipanapa 2 (2008 EMI), laulajana, pianistina, säveltäjänä, sanoittajana ja sovittajana 
  Naisen ääni kokoelmalevy (2008 Texicalli Records)
  Syvissä vesissä (2009 Suomen Musiikki & Sony Music), laulajana ja pianistina 
  Riku Keskinen, Lämmin (2009 Wok Music), laulajana
  Trio Orit feat. Laura Sippola, Sulttaani single (2012 Spiridom), laulajana ja pianistina

Kirjallinen työ

Tuki-yhtye 
 Peter Engberg - kitara, taustalaulu, (2000–)
 Tuure Koski - basso, kontrabasso (2002–)
 Kepa Kettunen - rummut, perkussio, taustalaulu (2006–)
 Joonatan Rautio - saksofonit (tenori- ja sopraano) (2003–) (satunnainen) 

Yhtye esiintyi vuonna 2018 Ylen Timanttinen keikka -ohjelmassa.

Lähteet

Aiheesta muualla 
 Viralliset kotisivut 
 Artikkeli 'Laura Sippola uskoo taiteen itseisarvoon'
 'Artikkeli "Olen ravistellut, tahallaan tai tahtomattani, äitiyden kapeita muotteja" – Laura Sippola on Suomen ensimmäinen lauluntekijätohtori' 
 Artikkeli 'Lauluntekijä ja heittäytyjä' 
  

Suomalaiset laulaja-lauluntekijät
Suomalaiset pianistit
Suomalaiset laulajat
Vuonna 1974 syntyneet
Elävät henkilöt